Brinklow

Brinklow er en landsby og et verdslig sogn i distriktet Rugby i grevskapet Warwickshire, England. Den ligger omtrent midt mellom Rugby og Coventry, ved den romerske veien Fosse Way. Ved folketellingen i 2001 hadde landsbyen og sognet en befolkning på 1 041 innbyggere, ONS Neighbourhood Statistics  noe som økte svakt til 1 101 ved 2011.

 Geografi 
Rett utenfor landsbyen er en normannisk borg av typen motte-and-bailey, som er en av de best bevarte strukturene av denne typen i England. Man mener at det er bygget på en eldre gravhaug, men det har ikke blitt utført utgravninger som kan bekrefte dette. Navnet på landsbyen trekker i retning av at det stemmer; Brincehláw er angelsaksisk for «gravhaugen ved kanten av en ås». 

Oxfordkanalen renner langs landsbyen. Tidligere gikk det en sidegren av kanalen inn til selve landsbyen, men denne er ikke lenger i bruk.

Landsbykirken er fra 1200-tallet. Landsbyen har en barneskole, flere butikker og puber. Den ble etablert som en markedsby i middelalderen, men dens betydning har siden minsket.

 Referanser 

 Litteratur 
 Allen, Geoff, (2000): Warwickshire Towns & Villages, ISBN 1-85058-642-X

 Eksterne lenker 

Brinklow Parish Council



Kategori:Landsbyer i Warwickshire